CELEX: 32021R2317
Language: fi
Date: 2021-11-11 00:00:00
Title: Neuvoston asetus (EU) 2021/2317, annettu 11 päivänä marraskuuta 2021, kalastusmahdollisuuksien jakamisesta Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanosta tehdyn pöytäkirjan nojalla

28.12.2021   
               
               
                  FI
               
               
                  Euroopan unionin virallinen lehti
               
               
                  L 462/10
               
            
         NEUVOSTON ASETUS (EU) 2021/2317,
         annettu 11 päivänä marraskuuta 2021,
         kalastusmahdollisuuksien jakamisesta Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanosta tehdyn pöytäkirjan nojalla
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan unionin ja Cookinsaarten hallituksen välinen kestävää kalastusta koskeva kumppanuussopimus (1), jäljempänä ’sopimus’, joka tehtiin neuvoston päätöksellä (EU) 2017/418 (2), ja se tuli voimaan 10 päivänä toukokuuta 2017. Sopimuksen täytäntöönpanoa koskevaa pöytäkirjaa, jäljempänä ’nykyinen pöytäkirja’, alettiin soveltaa väliaikaisesti 14 päivästä lokakuuta 2016 lähtien (3).
                  
               
                     (2)
                  
                  
                     Nykyisen pöytäkirjan voimassaoloa jatkettiin yhdellä vuodella, ja sen voimassaolon on määrä päättyä 13 päivänä marraskuuta 2021 (4).
                  
               
                     (3)
                  
                  
                     Neuvosto antoi 7 päivänä heinäkuuta 2020 komissiolle valtuudet aloittaa neuvottelut Cookinsaarten hallituksen kanssa sopimuksen täytäntöönpanoa koskevan pöytäkirjan, jäljempänä ’pöytäkirja’, tekemisestä.
                  
               
                     (4)
                  
                  
                     Pöytäkirja parafoitiin neuvottelujen päätteeksi 28 päivänä heinäkuuta 2021.
                  
               
                     (5)
                  
                  
                     Neuvosto antoi 11 päivänä marraskuuta 2021 päätöksen (EU) 2021/2317 (5), joka koskee pöytäkirjan allekirjoittamista ja väliaikaista soveltamista.
                  
               
                     (6)
                  
                  
                     Pöytäkirjassa vahvistetut kalastusmahdollisuudet olisi jaettava jäsenvaltioiden kesken sen koko soveltamiskaudeksi.
                  
               
                     (7)
                  
                  
                     Ottaen huomioon unionin kalastustoimintaan Cookinsaarten kalastusalueella liittyvä taloudellinen merkitys ja tarve estää tällaisen toiminnan keskeytyminen, kun nykyisen pöytäkirjan voimassaolo päättyy, tämän asetuksen olisi tultava voimaan mahdollisimman pian.
                  
               
                     (8)
                  
                  
                     Pöytäkirjaa sovelletaan väliaikaisesti sen allekirjoituspäivästä, jotta unionin alukset voivat jatkaa kalastustoimintaansa. Tätä asetusta olisi sen vuoksi sovellettava samasta päivästä alkaen,
                  
               ON HYVÄKSYNYT TÄMÄN ASETUKSEN:
         
            1 artikla
            Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanoa koskevan pöytäkirjan, jäljempänä ’pöytäkirja’, mukaisesti vahvistetut kalastusmahdollisuudet jaetaan jäsenvaltioiden kesken seuraavasti:
            Kurenuottaa käyttävät tonnikala-alukset:
            
                        —
                     
                     
                        Espanja: 3 alusta
                     
                  
                        —
                     
                     
                        Ranska: 1 alus
                     
                  
         
            2 artikla
            Tämä asetus tulee voimaan sitä päivä seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 17 päivästä joulukuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               Z. POČIVALŠEK
            
         
         
            (1)  EUVL L 131, 20.5.2016, s. 3.
         
            (2)  Neuvoston päätös (EU) 2017/418, annettu 28 päivänä helmikuuta 2017, Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen ja sen täytäntöönpanopöytäkirjan tekemisestä Euroopan unionin puolesta (EUVL L 64, 10.3.2017, s. 1).
         
            (3)  EUVL L 289, 25.10.2016, s. 1.
         
            (4)  EUVL L 395, 25.11.2020, s. 1.
         
            (5)  Neuvoston päätös (EU) 2021/2317, annettu 11 päivänä marraskuuta 2021, Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanopöytäkirjan allekirjoittamisesta unionin puolesta ja kyseisen pöytäkirjan väliaikaisesta soveltamisesta (EUVL L 463, 28.12.2021, s. 1).